**Σύγκριση βάπτισης στον Καθολικισμό και την Ορθοδοξία**

Αποτελεί γεγονός πέρα από κάθε αμφισβήτηση ότι μετά το 843 μ.Χ. όπου και πραγματοποιείται το σχίσμα μεταξύ των δύο Εκκλησιών, οι διαφορές που παρατηρούνται στον τρόπο τέλεσης των Μυστηρίων, της Θείας Λειτουργίας και των διάφορων Ακολουθιών στην Καθολική και την Ορθόδοξη Εκκλησία είναι αξιοσημείωτες. Συνεπώς, αρκετές είναι κι οι διαφορές στη διαδικασία του βαπτίσματος, ενός από τα πιο σημαντικά Μυστήρια της εκκλησίας, αφού αυτό επιτρέπει στους πιστούς να λάβουν μέρος και στα υπόλοιπα.

Μία διαφορά αποτελεί αδιαμφισβήτητα το γεγονός ότι σ’ αντίθεση με την ορθόδοξη, στην καθολική εκκλησία δεν υπάρχουν αγιογραφίες ζωγραφισμένες στους τοίχους. Η διακόσμηση τους αρκείται μονάχα στην ύπαρξη ορισμένων αγαλμάτων.

Επιπροσθέτως, οι καθολικοί ιερείς φορούν λευκά ράσα, ενώ οι ορθόδοξοι μαύρα.

Ακόμη, στον καθολικισμό, οι πιστοί δε κάνουν τον σταυρό τους με κλειστά τα τρία δάκτυλα, όπως οι ορθόδοξοι, αλλά με ανοιχτή την παλάμη τους.

Όσον αφορά την αρχιτεκτονική, το ιερό της καθολικής εκκλησίας είναι φανερό στους πιστούς που παρευρίσκονται στον ναό. Το γεγονός αυτό μας οδηγεί στο συμπέρασμα ότι στις καθολικές εκκλησίες, απουσιάζει το τέμπλο, που εν τω μεταξύ, στις ορθόδοξες εκκλησίες διαχωρίζει το ιερό απ’ τον υπόλοιπο ναό.

Ωστόσο, κατά τη διάρκεια της βάπτισης, ο ιερέας δε βουτάει τρεις φορές ολόκληρο τον νεοφώτιστο μες στο νερό της κολυμπήθρας, όπως γίνεται στην Ορθοδοξία. Αντίθετα, η καθολική βάπτιση γίνεται μα ράντισμα, δηλαδή με επίχυση νερού στο κεφάλι του βαπτιζόμενου τρεις φορές στο σχήμα του σταυρού. Αξίζει να σημειωθεί ότι στην Ορθοδοξία η βάπτιση δια ραντίσματος αποτελεί κακοδοξία.

Τέλος, στο Ορθόδοξο δόγμα, βάπτιση και χρίσμα μπορούν να γίνουν ταυτόχρονα. Επομένως, ο νεοφώτιστος μπορεί αμέσως μετά τη βάπτισή του να πάρει μέρος στη Θεία Κοινωνία. Αντίθετα, στο Καθολικό, το χρίσμα δίνεται μετά τη βάπτιση από επίσκοπο γύρω στην ηλικία των 7-14 χρονών, οπότε στο διάστημα αυτό ο βαπτιζόμενος δε μπορεί να παρακολουθήσει τη Θεία Λειτουργία.

Πρέπει, όμως, να γίνει αποδεκτό ότι παρατηρούνται και ορισμένες ομοιότητες. Για παράδειγμα, ο βαπτιζόμενος αλείφεται με λάδι, ενώ στην Ελλάδα, η λειτουργία τελείται στα αρχαία ελληνικά.

Δημουλάς Ιωάννης, Γ1΄

Θρησκευτικά Γ’ Γυμνασίου, Ενότητα 1η

Υπεύθυνος καθηγητής: Γ. Καπετανάκης